b'\n_START_ARTICLE_\nGRECE\n_START_PARAGRAPH_\nGroupement de recherche et d\'\xc3\xa9tudes pour la civilisation europ\xc3\xa9enne ("Studie- og forskningsgruppe for den Europeiske Sivilisasjon"), ogs\xc3\xa5 kjent under akronymet GRECE (Fransk for Hellas), er en fransk metapolitisk og tradisjonalistisk konservativ tankesmie, grunnlagt i 1968 av skribenten og journalisten Alain de Benoist._NEWLINE_Tankesmien har med tiden blitt en av de mest markante motpartene til den nymarxistiske Frankfurtskolen, og var helt sentral i utformingen av de senere Nouvelle Droite-bevegelsene. GRECE har likevel skilt seg ut i forhold til andre nasjonalistiske og konservative bevegelser, s\xc3\xa6rlig med tanke p\xc3\xa5 bevegelsens spesifikke interesse for germansk og nordisk kultur og sitt kritiske syn p\xc3\xa5 b\xc3\xa5de kristendom og monoteisme. Itillegg har bevegelsen promotert nypaganisme, og har som f\xc3\xb8lge blitt kalt nyfascistisk av kritikere p\xc3\xa5 venstresiden.\n_START_SECTION_\nHistorie\n_START_PARAGRAPH_\nGRECE ble opprinnelig grunnlagt i 1968 av rundt f\xc3\xb8rti nasjonalistiske aktivister fra en rekke konservative bevegelser i Frankrike. Grunnleggeren Alain de Benoist\' intensjon var \xc3\xa5 etablere en intellektuell tankesmie som skulle v\xc3\xa6re toneangivende for fransk konservativ politikk. Et ukjent utvalg journalister og akademikere ble etterhvert sympatis\xc3\xb8rer med bevegelsen, og ble som f\xc3\xb8lge skribenter i det da nystartede magasinet \xc3\x89l\xc3\xa9ments og Nouvelle \xc3\x89cole._NEWLINE_Flere medlemmer av tanksmien dannet senere \xc3\xa9ditions Copernic i september 1976, som publiserte artikler av forfattere og tenkere som senere ble sett p\xc3\xa5 som forl\xc3\xb8pere til Nouvelle Droite, som blant annet Louis Rougier, Oswald Spengler og Julius Evola. Som organisasjon ble GRECE ideologisk alliert med flere nasjonalistiske og konservative bevegelser i Frankrike etter opprettelsen, og er det ogs\xc3\xa5 idag. Dette omfatter blant annet studentgrupper, konservative tankesmier og najsonalistiske partier og organisasjoner. Flere av medlemmene, inkludert grunnlegger Alain de Benoist selv, satt i redaksjonen i det konservativeLe Figaro Magazine, grunnlagt i 1978 av Louis Pauwels. GRECE fikk derfor en sterk innvirkning i magasinet frem til begynnelsen av 1980-tallet, hvor det da var bortimot 3000-4000 betalende medlemmer i organisasjonen, selv om dette tallet er uklart._NEWLINE_GRECE ble i 1979 utsatt for en massiv mediakampanje, som da omtalte tankesmien som en ny h\xc3\xb8yreekstrem vekkelse p\xc3\xa5 Frankrikes h\xc3\xb8yreside. Dette skjedde hovedsakelig sammen med organisasjonen Club de l\'Horloge, som dog hadde andre organisatoriske m\xc3\xa5l og f\xc3\xa5 felles medlemmer med GRECE. Men allikevel hadde Club de l\'Horloges president, Yvan Blot, lenge v\xc3\xa6rt medlem av GRECE. Dette var ogs\xc3\xa5 f\xc3\xb8rste gang betegnelsen "Nye H\xc3\xb8yre" eller "Nouvelle Droite" ble lansert, da hovedsakelig av media utenfor GRECEs egne kretser._NEWLINE_I 1980 grunnla den tyske akademikeren Pierre Krebs foreningen Thule Seminar i Tyskland, og ble etterhvert som det tyske Nye H\xc3\xb8yre og regne. Samme \xc3\xa5r viste grunnlegger de Benoist stadig st\xc3\xb8rre interesse for utviklingsland i den tredje verden, samtidig som han publiserte artikler som var gjennomg\xc3\xa5ende antiliberale og til dels antiamerikanske. En rekke mennesker sluttet p\xc3\xa5 dette tidspunktet, blant annet Pierre Vial som senere ble medlem i Front national men ogs\xc3\xa5 Guillaume Faye som gjorde karriere som journalist f\xc3\xb8r han vendte tilbake til politikken i 1998. Guillaume Faye ble likevel en sentral skikkelse for hva idag regnes som Nye H\xc3\xb8yre, og flere av hans ideer har blitt forsvart av grunnlegger Alain de Benoist. Det franske partiet Front national har ogs\xc3\xa5 blitt hardt kritisert av GRECE, mye grunnet partiets sterke forsvar av den katolske tradisjon, som er inkompatibelt med den hedenske tradisjonen i GRECE.\n_START_SECTION_\nPolitisk platform og filosofi\n_START_PARAGRAPH_\nTankesmien GRECEs mange publikasjoner har omfattet verk som i stor grad omhandler kritikk av ideologier som liberalisme, Frankfurtskolen og egalitarianisme p\xc3\xa5 den ene siden, og et forsvar av nasjonalisme, tradisjonalisme og etnopluralisme p\xc3\xa5 den andre siden. Ogs\xc3\xa5 radikalkonservative forfattere som Carl Schmitt, Julien Freud, Vilfredo Pareto og Ernst J\xc3\xbcnger har i forkant av organisasjonens utforming v\xc3\xa6rt sv\xc3\xa6rt viktige. Andre tema som jevnlig opptar tankesmien strekker seg fra identitet og kultur til rase, etnisitet og biologi samtidig som den omfatter religion, filosofi og \xc3\xb8konomi._NEWLINE_I senere \xc3\xa5r har GRECE utviklet ideen om et politisk slagkraftig Europa, som ikke lider under innflytelsen av nyliberalisme, globalisering og amerikanisering som blir ansett for \xc3\xa5 v\xc3\xa6re kjernen i modernitetsideologien. GRECE \xc3\xb8nsker derimot \xc3\xa5 skape et alternativ gjennom ideene av lokalisme, gr\xc3\xb8nn ideologi og kommunitarianisme. I 1999 publiserte grunnlegger Alain de Benoist og Charles Champetier manifestet Manifeste pour une nouvelle culture (Norsk: Manifest for en Ny Kultur) som i stor grad presenterte dette alternativet.\n_START_SECTION_\nPubliseringer\n_START_PARAGRAPH_\nGRECE publiserer per dags dato to magasiner: \xc3\x89l\xc3\xa9ments og Nouvelle \xc3\x89cole. I tillegg holder organisasjonen \xc3\xa5rlige seminarer og konferanser._NEWLINE_Professor og psykolog William H. Tucker har beskrevet magasinet "Nouvelle \xc3\x89cole" som "en fransk utgave av magasinet Mankind Quarterly"\xe2\x80\x94 an analogy also supported by Bruce Lincoln and historian J.G. Shields, who also compared it with the German Neue Anthropologie.'